cyanic-selkie/wikianc huggingface dataset:
Tomás Ó Fiaich
Tomás Ó Fiaich  (født 3. november 1923 i Cullyhanna nær Crossmaglen i Armagh i Nord-Irland, død 8. mai 1990 i Toulouse i Frankrike) var en av den katolske kirkes kardinaler.
Episkopalgenealogi
Hans episkopalgenealogi er:
Skiskyting under Vinter-OL 2022 – Fellesstart menn
Fellesstart for menn i skiskyting under Vinter-OL 2022 fant sted den 18. februar 2022 på Kuyangshu langrenn- og skiskytterarena i Zhangjiakou utenfor Beijing.
Resultater
Øvelsen startet kl. 17:00.
Osteologi
Osteologi (av gresk osteon «ben» og «logos» «ord»), er læren om virveldyrs skjelett. Også andre deler av kroppen, som tenner, negler, horn etc. studeres i emnet.
Larry Crumpler
Larry Crumpler er en amerikansk geolog og vulkanolog med doktorgrad. Han arbeider ved New Mexico Museum of Natural History and Science. Han er medlem av vitenskapsgruppen i Mars Exploration Rover-programmet.
Sürmene
Sürmene er en by med 25 669 innbyggere (2017) i den tyrkiske provinsen Trabzon. Den ligger nord for Köprübaşı, sør for Svartehavet, øst for Araklı og vest for Of.
Larry Crumpler
Larry's Lookout på Mars er oppkalt etter han.
Amerikanskaja dotsj
Amerikanskaja dotsj (originaltittel: Американская дочь) er en russisk film fra 1995, regissert av Karen Sjakhnazarov.
Handling
Aleksej er en musiker som arbeider ved en restaurant i Moskva. En dag reiser han til San Francisco med planer om å kidnappe datteren sin. Lille Anja ble tidligere, i all hemmelighet, tatt med til USA av hans tidligere kone - som nå er gift med en amerikaner. Etter et rørende møte med datteren hans, begynner de å haike sin vei over hele Amerika - hvor det oppstår en rekke komiske situasjoner og eventyr.
Men Aleksej havner snart i fengsel for kidnapping, og hans tidligere ektefelle besøker ham og tilbyr en avtale: Han kan bli løslatt umiddelbart, hvis han signerer en kontrakt på å offisielt si fra seg barnet. Men Aleksej går ikke med på å forlate datteren sin.
Jarlsbergtunnelen
Jarlsbergtunnelen er en 1750 meter lang dobbeltsporet jernbanetunnel som går gjennom Frodeåsen i Tønsberg. Den tilhører Vestfoldbanen, og ble bygget som en del av strekningen mellom Barkåker og Tønsberg. Tunnelen ligger like nord for Tønsberg stasjon, og går mellom Frodegata og Tomsbakken. Mesteparten av tunnelen er sprengt i fjell, mens 223 meter er en betongkulvert. Et tverrslag omtrent midtveis i tunnelen har utgang i Kjellengveien og fungerer som rømningsvei.
Planleggingen av tunnelen startet på slutten av 1990-tallet. Flere interessegrupper frarådet byggingen av denne isolerte strekningen uten en plan for oppgradering av hele Vestfoldbanen. Byggearbeidene startet april 2009 og tunnelen åpnet for trafikk den 7. november 2011. Dette var den fjerde delstrekningen av Vestfoldbanen som ble oppgradert. Tunnelen ble bygget av Leonhard Nilsen & Sønner, og prosjektet kostet 1,5 milliarder kroner.
Laura Graves
Hun representerte USA under Sommer-OL 2016 i Rio de Janeiro, der hun tok bronse.
Lysprikkfisker
Lysprikkfisker er en familie fisker.
De har en avlang kropp som er sammentrykt fra sidene, fettfinne og små lysorganer i rekker. De lever pelagisk i alle hav fra overflaten ned til flere tusen meters dybde. Mange arter vandrer vertikalt i løpet av døgnet; vanlig dybde er 300–1200 m om dagen og 10–100 m om natta.
Lysprikkfisker finnes i enorme mengder, og de er blant de mest tallrike av alle virveldyr. De spiller derfor en viktig rolle i de marine økosystemene som føde for større fisker, hvaler, pingviner og blekkspruter. Det blir nesten ikke drevet fiske etter lysprikkfisker.
The Legend of Zelda: A Link to the Past & Four Swords
The Legend of Zelda: A Link to the Past & Four Swords (ゼルダの伝説 神々のトライフォース&4つの剣 Zeruda no Densetsu Kamigami no Toraifōsu to Yottsu no Tsurugi) er et action-eventyrspill utviklet av Nintendo og Flagship og utgitt av Nintendo til Game Boy Advance. Det er det niende spillet i The Legend of Zelda-serien, og det ble utgitt 2. desember 2002 i Nord-Amerika og i 2003 i resten av verden. Spillkassetten består av en modifisert port av A Link to the Past til Super NES og et multiplayer-spill kalt Four Swords; det første Zelda-spillet med flerspillermodus.
Den viktigste metoden å slåss og forsvare seg foregår med sverd og skjold. Men spilleren kan også samle en rekke forskjellige våpen og annet utstyr i løpet av eventyret, blant annet bomber, pil og bue, boomerang, og en lampe. Det finnes to områder i spillet: en oververden og i fangehullene. Oververdenen forandres drastisk når spilleren går inn i Dark World, en forvrengt alternativ versjon av den opprinnelige over-verdenen.
Spillet åpner med at hovedpersonen Link mottar en melding fra den kidnappede prinsesse Zelda, og ber spilleren komme for å redde henne. Links reiser deretter til sin onkel som gir spilleren i oppdrag å finne og redde prinsessen. Han får også onkelens sverd og skjold før onkelen dør.
Langleret-demningen
Langleret-demningen er en demning med vannkraftverk i Frankrike. Den er anlagt øverst i sideløpet Maulde ved kildene til elva Vienne, som er ei stor sideelv til vasdraget Loire. Demningen leverer kraft til eget vannkraftverk knyttet direkte til damanlegget.
Anlegget ligger øst for storbyen Limoges, sørøst i departementet Haute-Vienne og samtidig nær grensen til nabodepartementet Creuse i nord, beliggende i regionen Nouvelle-Aquitaine.
Elva Viennes øvre løp (Maulde) har 17 demninger ovenfor byen Limoges, og ytterligere 4 nedenfor. Dessuten er det 7 damanlegg i sideelva Creuse i øst. I alt har de beskjedne damanleggene i Limoges-regionen en installert, samlet kapasitet på 262 MW, og mange av dem er fra første halvdel av 1900-tallet. De eies av Electricite de France (EDF). I tillegg er det også en uavhengig eid demning i sideelva La Couze mellom Vienne- og Creuse-vassfarene.
Lesja
Lesja er en kommune i Innlandet fylke og omfatter øvre del av Gudbrandsdalen. Den grenser i nord til Molde, Sunndal og Oppdal, i øst til Dovre, i sør til Vågå og Lom, i sør og vest til Skjåk, og i vest til Rauma.
Geografi
Størsteparten (82 %) av kommunen ligger over 900 moh. Bebyggelsen ligger i hovedsak på 500 til 650 meters høyde langs Raumabanen og E136.
Kommunens hovednæring er landbruk. Nær 30 % av de yrkesaktive i kommunen jobber innen jordbruk.
Tullerusk
Praskavko Tiere der Harry-Potter-Romane Pigwidgeon Coquecigrue (Harry Potter) Świstoświnka Husdjur i Harry Potter
Lesja
Vassdrag
Gudbrandsdalslågen renner østover gjennom Lesja og har utspring i Lesjaskogsvatnet, som også er utspring for Rauma, som renner vestover til Åndalsnes.
Lesjavatna var grunne vann øst og vest for kirken. De ble tappet ned på 1800-tallet og bunnen som ble blottlagt, Lesjaleirene, ble etterhvert dyrket opp.
Klima
Lesja har innlandsklima med lite nedbør, kalde vintrer, relativt varme somrer og betydelige forskjeller mellom dag- og nattetemperaturen i sommerhalvåret. Normalverdier for perioden 1961−1990 er gitt i tabellen nedenfor.
Lesja innehar kulderekorden for tidligere Oppland fylke. På Lesjaskog ble det målt −45,0 grader 6. januar 1982.
Vennskapskommuner
Lesja kommune inngikk den 29. september 2006 en vennskapsavtale med Marijampolė kommune i Litauen.
Visby lufthavn
Visby lufthavn (svensk: Visby flygplats; IATA: VBY, ICAO: ESSV) er Gotlands eneste trafikkerte flyplass og den 12. største flyplassen i Sverige. Flyplassen hadde rundt 431 000 passasjerer i 2015.
Halvor Stenstadvold
Halvor Stenstadvold (født 6. april 1944 i Sarpsborg) er en norsk næringslivsleder og politiker (H).
Bakgrunn og virke
Stenstadvold er utdannet ved Universitetet i Oslo og School of International Affairs ved Columbia University i New York. Han tok magistergraden i statsvitenskap i 1971. I studietiden var han blant annet formann i Det Norske Studentersamfund i 1969.
Stenstadvold var statssekretær i Forbruker- og administrasjonsdepartementet under Astrid Gjertsen 1981–1984. Han har også vært aktiv i kommunepolitikken for Høyre i Bærum, og var kommunens ordfører 1978–1979.
Stenstadvold var informasjonssjef i Norges Industriforbund 1972–1979, før han gikk over til stillingen som banksjef i Kreditkassen. I 1988 ble han ansatt som direktør i Orkla, der han blant annet arbeidet med mediasaker. Stenstadvold var styreformann i NRK 1986–1990 og i TVNorge 1991–1993. Har også hatt en rekke andre styreverv i norsk nærings- og samfunnsliv. Fra 2008 er han styreleder ved Henie-Onstad kunstsenter.
I 2014 ble Stenstadvold utnevnt til ridder av 1. klasse av St. Olavs Orden «for allsidig samfunnsgagnlig virksomhet.»
Halvor Stenstadvold er sønn av Håkon Stenstadvold.
Bliss
Bliss kan ha ulike betydninger:
I’ll Get Him Yet
I'll Get Him Yet er en amerikansk stumfilm fra 1919, regissert av Elmer Clifton.
Boeing X-53
Boeing X-53 AAW (Active Aeroelastic Wing) er et eksperimentelt jetfly modifisert av Boeing Phantom Works for USAs flyvåpen USAF sin forskningsavdeling AFRL (Air Force Research Laboratory) og NASA. Flyet er en F/A-18A Hornet med sterkt modifiserte vinger, og ble benyttet for å teste ut et nytt vingekonsept med aeroelastiske vinger. Flyet ble tildelt betegnelsen X-53 først etter at testflyvningsprogrammet var fullført.
Bakgrunn
En aeroelastisk vinge kan endre formen sin avhengig av belastningen. Dette prinsippet ble brukt av Wright-brødrenes fly, som ikke hadde ror, men i stedet ble styrt av elastiske vinger som endret form når piloten betjente styreorganene. Aeroelastisitet (særlig vridning av vingene) har tradisjonelt vært betraktet som et problem som forverret et flys aerodynamiske egenskaper. Spesielt ved høye hastigheter vil bruk av balanseror produsere en motkraft som resulterer i et vri-moment på vingen. Dette gjør at rorene blir mindre effektive, noe som går ut over flyets manøvreringsegenskaper (særlig roll). Moderne fly er derfor utstyrt med stive vinger som er forholdsvis vridnings-stabile.
X-53
Tidlig på 1980-tallet jobbet Rockwell Aerospace og North American med et vingekonsept kalt Active Flexible Wing. Målet var å redusere problemene forårsaket av vingevridning. Beregninger antydet at konseptet ville gi en klar bedring av manøvreringsegenskapene, og en betydelig reduksjon av vekten, siden vingestrukturen kunne gjøres lettere. Flere skalamodeller med aeroelastiske vinger av komposittmateriale ble bygd. Disse modellene ble grundig testet i vindtunneler, men for å videreutvikle konseptet innså flyvåpenet og NASA i 1995 at et fullskala eksperimentfly var nødvendig.
6. august 1996 signerte Boeing en kontrakt med NASA og flyvåpenet om å designe, modifisere og testfly et F/A-18 Hornet. I 1999 ble et F/A-18A overdratt fra marinen, og ombyggingen begynte. I 2001 var modifiseringsarbeidet fullført, og flyet ble levert til NASAs Dryden Flight Research Center ved Edwards Air Force Base, California. Etter grundige bakketester gjennomførte det sin jomfrutur 15. november 2002. Alle testflyvningene ble utført ved Dryden, og våren 2005 var programmet fullført, etter omkring 75 testflyvninger.
16. august 2006 ble programmet tildelt betegnelsen X-53. Hele AAW/X-53-programmet hadde kostet omtrent 45 millioner USD.
Formål
Foruten å vise at konseptet med aktive aeroelastiske vinger var en stabil og gjennomførbar løsning, var X-53's hovedformål å skaffe testdata og erfaring. Testdata ble sammenlignet med tilsvarende data fra et F/A-18 med konvensjonelle vinger for å vurdere ytelsesforbedring og vektbesparinger. Sammenligninger med statiske og dynamiske beregninger ble gjort for å forbedre beregningsmodellene. Eventuelle forbedringer av manøvreringsegenskapene skulle dokumenteres. Testflyvningene var vellykkede, og viste at det aktive aeroelastiske vingekonseptet fungerer i praksis.
Design
X-53 er i utgangspunktet et standard F/A-18A Hornet med sterkt modifiserte vinger. Vingene har mindre vridningsstabilitet enn de originale vingene, og har kontrollflater (balanseror) både i fremkant og bakkant. Disse rorene er delt opp i forskjellige seksjoner langs vingene, og kan beveges uavhengig av hverandre. Vingevridningen som kan være opp til 5° på vingetippen, blir oppnådd ved at rorene i fremkant og bakkant blir aktivert samtidig. Aktuatorene er levert av Moog, og Lockheed Martin og BAE Systems utviklet styresystemet for flykontrollene.
Spesifikasjoner (F/A-18 Hornet)
Dimensjoner
Ytelse
Kvarnbergsvattnet
Kvarnbergsvattnet er en innsjø i Strömsund kommune i Jämtland, Sverige. Innsjøen ligger mellom grensen mot Norge og Gäddede. Den er regulert for kraftproduksjon ved utløpet i sørøst. Høyden varierer da mellom 303 og 313 meter over havet, og sjøen dekker et areal på 57-68 km². Sjøen regnes som en del av Ströms Vattudal. Langs bredden av innsjøen ligger, fouten tettstedet Gäddede, også Lövvik, Rydning, Havdarstången, Bränna, Viken, Mon, Sandnäset, Kyrkbollandet og Lermon. Mange av innbyggerne som kom til området på 1700-tallet, var nordmenn. Navnet Kvarnbergsvattnet kommer fra Kvarnstensberget, hvor det i eldre tider ble brutt kvernstein.
Etter at Sverige fikk Trondheims län ved freden i Roskilde 1658, ble det lansert planer om kanal og båtforbindelse mellom Bottenhavet og Trondheimsfjorden via Ströms Vattudal og Kvarnbergsvattnet. Det ble imidlertid aldri noen sluser forbi Gäddede opp til Kvarnbergsvattnet.
Innsjøen ble regulert første gang i 1940, og permanent fra 1950. Dagens kraftstasjon ved Gäddede kraftverk er bygget i 1974.
Spektrofotometri
Spektrofotometri er en kjemisk analysemetode basert på måling av absorpsjon eller svekking av monokromatisk, elektromagnetisk stråling som går gjennom en stoffprøve. Hensikten er å identifisere kjemiske forbindelser og bestemme deres konsentrasjon i ulike stoffer.
Pjesa dlja passazjira
Pjesa dlja passazjira (originaltittel: Пьеса для пассажира) er en russisk film fra 1995 regissert av Vadim Abdrasjitov.
Stjerneborg
Historie
Brahe ønsket større nøyaktighet for instrumentene, og ville beskytte dem mot vær og vindkast, og samtidig plassere dem på solide fundamenter. I 1584 anla han derfor rett overfor Uranienborg, Stjerneborg. Dette nye observatoriet var bygd under jorden, men med kupler og tak som kunne åpnes. Observasjonslukene ble kun åpnet under observasjoner. Dermed oppnådde man større nøyaktighet under målinger, samt hadde bedre kontroll over temperatursvingningene, hvilket igjen bidro til mere nøyaktige observasjoner.
Stjerneborg hadde 5 såkalte krypter, der instrumentene til observasjoner sto permanent oppstilt. Midt mellom kryptene var det et enkelt kvadratisk rom, et hypocaustum, hvilket var et oppvarmet rom som ble benyttet til å analysere de foretatte observasjonene. Det fantes også arbeidsværelse og soverom hvor man kunne studere og kontemplere over observasjonene. Noen av byggestenene kom fra Selje kloster.
Forfall
Stjerneborg og Urianienborg ble utgravd på 1950-tallet. Man kan i dag gå ned i og oppleve de underjordiske restene av Stjerneborg sammen med et multimedieshow, som gir et bud på hvordan en natt med stjerneobservasjoner kan ha artet seg på Tychos tid.
Like i nærheten kan man se et gjenskapt omriss av det gamle Uranienborgs murer. I den tidligere Allehelgenskirken fra begynnelsen av 1900-tallet, finnes et Tycho Brahe-museum. Det viser Hvens astronomiske storhetstid, da mange av verdens største astronomer besøkte øya, inklusiv Tychos vitenskapelig interesserte søster, Sophie.
Thor Aamodt
Thor Michael Aamodt (født 29. mai 1946 i Oslo, Norge) er en norsk skuespiller.
Han spiller blant annet vaktmester og iskremselgeren Syvertsen i Olsenbanden jr fra 2001–2010, og som resepsjonist i Brødrene Dal og Legenden om Atlant-is på NRK.
Fram til 2019 var han en brygger for Aja Bryggeri, som la ned samme året.
Musulmanin
Musulmanin (originaltittel: Мусульманин) er en russisk film fra 1995, regissert av Vladimir Khotinenko.
Handling
En russisk soldat som tilbrakte 10 år i fangenskap i Afghanistan, kan endelig vende tilbake til hjembyen sin. Men der sjokkerer han alle de andre innbyggerne, på grunn av hans konvertering til islam. Under hans fravær begikk faren hans selvmord ved hengning, broren sonet en fengselsstraff, og hans tidligere forlovede har blitt en kvinne med veldig lav moral.
Landsbyen er nå et åsted for endeløs alkohol-forbruk, samtidig som stadig mer av området blir solgt til nyrike russere. Filmens hovedperson viser seg snart som det eneste edru og virkelig hardtarbeidende medlemmet av det lille samfunnet. Men han møter imidlertid ofte hat og avvisning fra resten av innbyggerne, inkludert fra hans egen familie.
Golofa hirsuta
Golofa hirsuta er en bille som hører til gruppen hornbiller (Dynastinae) i gruppen skarabider (Scarabaeoidea).
Utseende
En stor, gulbrun hornbille. Arten skiller seg fra de andre Golofa-artene med at dekkvingene er kledt med fine, korte, lyse hår. Hannen har et langt, tynt, krumt horn på hodet og et kraftig, oppstående, i spissen avrundet horn på pronotum.
Levevis
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.
Utbredelse
Arten er utbredt i Mellom-Amerika (Costa Rica, Panama).
Eirik Sørensen
Eirik Sørensen (født 17. juli 1984) er en norsk tidligere fotballspiller som sist spilte for Tromsdalen Fotball.
Han har tidligere spilt for Skarp IF og Tromsø IL. Sørensen er klubbens førstekeeper og har 70 obligatoriske kamper og 19 rene bur for klubben. Han er barnehageassistent utenom fotballkarrieren. Sørensen var lånt ut til Tromsø IL i 2005-sesongen og klubben ønsket å signere han, men han endte opp med å bli i TUIL.
William John Conway
William John Conway (født 22. januar 1913 i Belfast i Irland, død 17. april 1977 i Armagh i Nord-Irland) var en av Den katolske kirkes kardinaler. Han var erkebiskop) av Armagh og dermed den irske kirkes primas 1963–1977.
Han deltok under Annet Vatikankonsil 1962–1965.
Han ble kreert til kardinal i 1965 av pave Paul VI.
Faust (opera)
Faust er en grand opéra i fem akter av Charles Gounod med fransk libretto av Jules Barbier og Michel Carré, basert på Carrés drama Faust et Marguerite, igjen basert løselig på Johann Wolfgang von Goethes drama Faust (del 1) fra 1808. Operaen hadde sin premiere ved Théâtre Lyrique på Boulevard du Temple i Paris den 19. mars 1859. Dets scenedekorasjon, i seg selv innflytelsesrikt, var formet av Charles-Antoine Cambon og Joseph Thierry (akt I og akt III, scene 1), Jean Émile Daran (akt II), Édouard Desplechin (akt III, scene 2; akt V), og Philippe Chaperon (akt IV). Nøkkelen til operaen ligger i Mefistos arie «Dansen rundt Gullkalven». Der fører teksten og musikken inn i vår egen tid i vårt jag etter å ta for oss av de goder penger kan skaffe. Mefisto (djevelen) påvirker Faust med hele sitt repertoar av tilbud og fristelser.
William John Conway
Episkopalgenealogi
Hans episkopalgenealogi er:
Faust (opera)
Goethes Faust har blitt benyttet som grunnlag for flere operaer. Den tyske komponisten Louis Spohr skrev en opera med denne tittelen i 1819. Den tyske komponisten Heinrich Zöllner skrev også en opera med navnet Faust i 1887. I tillegg skrev Richard Wagner en ouverture i 1839, men det resulterte ikke i noen opera. Komponisten Robert Schumann skrev Szenen aus Goethe’s Faust.
Andre akt
Det er en lystig stemning i kroen utenfor byporten. Det drikkes og danses, soldater og studenter, gamle og unge, kvinner og menn deltar i lystighetene. Soldaten Valentin skal i krigen og bekymrer seg for sin søster Margarete. Siebel og de andre studentene lover å passe på henne. Méphistophélès dukker opp og spanderer vin på alle. Han spår flere av de tilstedeværende, blant annet Valentin. Han blir spådd at hans banemann er nær. Méphistophélès utbringer en skål for Margarete, noe som gjør Valentin rasende. Han og hans venner løfter sverdfestene – et korstegn – mot Méphistophélès, og for dette må han vike tilbake. Faust mislykkes i å få kontakt med Margarete, og han ber Méphistophélès om hjelp til å treffe henne.
Tredje akt
Siebel plukker blomster til Margarete i hagen hennes. Etter at han har gått, kommer Faust og får treffe Margarete. Méphistophélès har satt et smykkeskrin foran Margaretes dør, og hun fryder seg over funnet. Etter at Faust har gått, synger Margarete ut sin kjærlighet til ham. Méphistophélès har fått Faust til å vente og lytte, og full av begjær stormer han inn til henne igjen mens Méphistophélès hånler i bakgrunnen.
Fjerde akt
(Første bilde – dette bildet blir noen ganger sløyfet.) Faust har forlatt Margarete, og hun er ensom og fortvilet. Hun betror Siebel at hun fortsatt elsker Faust. Martha, Margaretes venninne, forteller henne at Valentin og soldatene er på hjemvei. (Andre bilde.) Margarete er i kirken og ber om tilgivelse, men Méphistophélès dukker opp og forkynner at for henne fins ingen nåde. Margarete besvimer.
(Tredje bilde.) Valentin kommer tilbake og forstår på Siebel at noe alvorlig er i veien. Han styrter inn for å få vite sannheten. Méphistophélès synger en ironisk serenade, og Valentin forstår at Faust er hans søsters forfører. De slåss, og med Méphistophélès’ hjelp klarer å Faust å såre Valentin dødelig. Faust flykter mens Valentin dør.
Femte akt
(Første bilde – dette bildet blir også av og til sløyfet.) Faust og Méphistophélès tilbringer Valborgsnatten på Bloksberg. Når festen (bakkanalen) er på sitt høyeste viser Margarete seg for Faust. Faust ber Méphistophélès føre seg til henne.
(Andre bilde.) Margarete har druknet barnet sitt som hun har med Faust. Hun er i fengsel, halvt vanvittig og venter på å bli henrettet. Méphistophélès hjelper Faust til å møte henne, og han vil hjelpe henne. Men når hun ser Fausts følgesvenn nekter hun. Méphistophélès roper at hun er fortapt, men i samme øyeblikk forsvinner fengselsmurene. Margarete svever bort, og englene forkynner hennes frelse.
Köprübaşı (Trabzon)
Köprübaşı er en by med 4 275 innbyggere (2017) i den tyrkiske provinsen Trabzon. Den ligger nordvest for Çaykara, sør for Sürmene og vest for Dernekpazarı.
Tomáš Zmoray
Tomáš Zmoray (født 26. juli 1989 i Banska Bystrica) er en slovakisk skihopper.
Han debuterte i verdenscupen i skihopping 13. desember 2008, og hans beste individuelle verdenscup-plassering er en 38.-plass i stor bakke fra 2009.
Zmoray representerte Slovakia under Vinter-OL 2010. Han vant FIS-cupen sammenlagt 2010/11.
Villejoubert-demningen
Villejoubert-demningen er en demning med vannkraftverk i Frankrike. Den er anlagt øverst i sideløpet Maulde ved kildene til elva Vienne, som er ei stor sideelv til vasdraget Loire. Demningen leverer kraft til eget vannkraftverk knyttet direkte til damanlegget. Reservoaret som demmes opp er på 35 hektar (0,35 km²).
Michael Stich
Michael Stich (født 18. oktober 1968 i Pinneberg i Schleswig-Holstein i daværende Vest-Tyskland) er en tidligere profesjonell tennisspiller.
Villejoubert-demningen
Anlegget ligger øst for storbyen Limoges, sørøst i departementet Haute-Vienne og samtidig nær grensen til nabodepartementet Creuse i nord, beliggende i regionen Nouvelle-Aquitaine.
Michael Stich
Stich ble profesjonell tennisspiller i 1988 og han tilhørte verdenseliten i den første halvdelen av 1990-tallet. Som best var han nummer to (1993) på rankingen over verdens beste mannlige singlespillere og nummer ni som doublespiller. I løpet av sin tenniskarriere vant han 18 single- og 10 doubleturneringer.
Villejoubert-demningen
Elva Viennes øvre løp (Maulde) har 17 demninger ovenfor byen Limoges, og ytterligere 4 nedenfor. Dessuten er det 7 damanlegg i sideelva Creuse i øst. I alt har de beskjedne damanleggene i Limoges-regionen en installert, samlet kapasitet på 262 MW, og mange av dem er fra første halvdel av 1900-tallet. De eies av Electricite de France (EDF). I tillegg er det også en uavhengig eid demning i sideelva La Couze mellom Vienne- og Creuse-vassfarene.
Michael Stich
Stich vant sin første turnering i 1990 (Memphis) og i 1991 vant han sin eneste Grand Slam-tittel. Etter å ha beseiret svenske Stefan Edberg på vei til Wimbledon-finalen møtte han sin landsmann Boris Becker i den heltyske finalen. Stich vant over Becker, som har vunnet turneringer tre ganger før, i tre strake sett; 6-4, 7-6, 6-4 og tok dermed sin første og eneste Grand Slam-tittel. Året etter, i 1992 vant han doubleturnering i Wimbledon sammen med John McEnroe. Forøvrig McEnroes siste Grand Slam-tittel.
Stich ble olympisk mester da han sammen med Boris Becker vant gullmedaljene i doubleturneringen under Sommer-OL 1992 i Barcelona.
I’m on My Way
I'm on My Way er en amerikansk stumfilm fra 1919.
Handling
Harold får kalde føtter angående hans nært forestående giftermål med Bebe, når han begynner å legge merke til hvordan tilværelsen fremstår for den gifte naboen hans Snub.
Ungarn under Vinter-OL 1960
Ungarn under Vinter-OL 1960. Tre sportsutøvere, to menn og én kvinne, fra Ungarn deltok i tre sporter, langrenn, skihopping og skiskyting under Vinter-OL 1960 i Squaw Valley i California. Ungarn vant ikke noen medaljer, beste plasserng var en 23.-plass i langrenn 10 km for damer.
George Washington DeLong
George Washington DeLong (født 22. august 1844, død 31. oktober 1881) var en amerikansk marineoffiser og polarforsker.
I 1879 dro DeLong og hans følge fra San Francisco i California med skipet USS «Jeannette» for å finne en vei til Nordpolen via Beringstredet. I tillegg til å gjøre vitenskapelige målinger og observere faunaen, oppdaget DeLong og hans følge tre øyer (DeLong Islands) i 1881. Skipet ble samme år fanget i isen ved Nysibirøyene, ble skrudd ned og sank.
DeLong og følget forlot så skipet og reiste mot Sibir i tre små båter. Flere i følget druknet, mens DeLong kom seg i land nær Jakutsk i Sibir, hvor han til slutt sultet ihjel. Levningene ble funnet året etter. I alt mistet nitten amerikanere livet under den fatale ferden.
Vrakgodset etter «USS Jeannette» ble senere funnet på Grønlandskysten. I en artikkel i Morgenbladet i 1884 av professor Henrik Mohn, ble dette beskrevet som et bevis på at det finnes en transpolar strøm i det arktiske hav. Artikkelen, og DeLongs ferd, ble til inspirasjon for Fridtjof Nansen til å realisere ferden med «Fram» ti år senere.
Herluf Kløvstad
Kløvstad er i kildene beskrevet som en politisk og ideologisk bevisst person som så både den nasjonale og vitenskapelige viktigheten av å utforske det ukjente kontinentet i sør.
Etter Southern Cross-ekspedisjonen reiste Kløvstad til Vardø som lege. Det herjet tyfoidfeber, og på et legebesøk ble han smittet av epidemien. Han ble innlagt på Vardø sykehus, men døde etter kort tid. Han er gravlagt i Oslo.
Radio Filadelfia (Drammen)
Radio Filadelfia var den største kristne lokalradio i Drammensområdet, inkludert Drammen, Lier, Konnerud og Eikerbygdene. Radio Filadelfia var eid og ble drevet av pinsemenigheten Filadelfia Drammen. Radiostasjonen hadde et variert program, med stor plass for kristen sang og musikk. Den ble nedlagt i 2015 etter over 30 års drift.
Midnight Train
Midnight Train var ei norsk rockegruppe med base i Kristiansund. Bandet ble stiftet i 1995, og oppløst i 2000. De hadde et comeback fra 2003 til 2005, men har siden det kun hatt enkelte gjenforeningsopptredener.
1995–2000
Midnight Train startet i utgangspunktet opp i 1995 med låven til Arne Opsahl Hop i Vinjefjorden i Trøndelag som øvingslokale. Medvirkende i bandet den gangen var Arne Opsahl Hop, Tor Ola Opsahl fra Trondheim og Jan Egil Ormseth fra Aure. Etterhvert sluttet Ormseth og ble erstattet av Svein Rødseth fra Kristiansund på trommer. De flyttet da base til Kristiansund i og med at Arne etablerte seg der med familie. I 1996 kom Rune Kjørsvik fra Aure som erstatter for Tor Ola Opsahl på bass og Øyvind Winje fra Kristiansund ble tatt inn som ekstra gitarist. Da begynte de å sikte mot sin første plateinnspilling, men det skulle ytterligere et par utskiftninger til for å gjøre bandet komplett. Rune Kjørsvik ble erstattet av Vidar Bjerkelund fra Frei og Svein Rødseth overlot trommestikkene til Kai Ove Myran fra Averøy.
Bandet holdt mange konserter, stort sett «på lokalet» og hos ulike MC-klubber. I 1997 ga bandet ut sin første maxi-singel på CD. Den hadde tittelen The Wizard og ble innspilt i Frog studio hos Dance with a Stranger s gitarist Frode Alnæs.
Midnight Train holdt på frem til 2000, og avsluttet sin karriere med konsert i Braatthallen i hjembyen Kristiansund, med et heller labert publikumsoppmøte.
Ny besetning
I oktober 2003 gjenopplivet Arne Opsahl Hop bandet, men med ny besetning. Han var blitt kjent med bassisten Odd Magne Wammer fra Kristiansund, som blant annet hadde spilt med Øivind Elgenes i bandet Onkel Tom's hytte tidligere, og Wammer ville være med på et comeback for Midnight Train. Keyboardspiller og vokalist Knut Øystein Landsem fra Leksvik i Trøndelag prøvespilte og ble tatt opp som bandmedlem. Den siste nye musikeren var trommeslageren Kjetil Krangsås fra Ørland.
På det nye Midnight Trains debutkonsert lanserte de også et nytt album. CD-en Ice People Calling, som var spilt inn i Brygga Studio i Trondheim. Ice People Calling er basert på romanserien Sagaen om Isfolket av Margit Sandemo, og coveret på CD-en har bilde av romanfiguren «Sol Angelica». Margit Sandemo fikk et eksemplar av CD-en i gave fra bandet på sin 80-årsdag.
Debutkonserten og slippfesten for albumet fant sted i Hemnehallen på Kyrksæterøra i Hemne kommune den 1. mai 2004. Bandet ble oppløst på nytt i 2005, og har etter det bare hatt en og annen gjesteopptreden. De har også laget to supporterlåter for Kristiansund Ballklubb.
Medlemmer
Gruppen bestod opprinnelig av:
Det nye Midnight Train bestod av:
Bosna
Bosna er den tredje lengste elven i Bosnia-Hercegovina. Den er 281 km lang og befinner seg kun i Bosnia-Hercegovina. Den har sitt utspring i nærheten av hovedstaden Sarajevo og munner ut i Sava (en bielv til Donau). Noen av de viktigste byene langs Bosna er Sarajevo, Zenica og Doboj.
Vsjo budet khorosjo!
Vsjo budet khorosjo! (originaltittel: Всё будет хорошо!) er en russisk film fra 1995, regissert av Dmitrij Astrakhan.
Handling
Historien finner sted i en liten provinsby i det tidligere Sovjetunionen, og begynner med at Nikolaj kommer tilbake fra militæret, og planlegger å snart gifte seg med Olga. Samtidig kommer den velstående forretningsmannen Konstantin Smirnov til området, og han besøker sin aller første kjærlighet -som viser seg å være moren til Nikolaj.
Men Konstantins sønn, Pjotr, et ungt geni, forelsker seg i Olga og får snart gjensidige romantiske følelser. Olga blir derfor nødt til å ta et veldig vanskelig valg, mellom Nikolaj og Pjotr.
Instituto Nacional de Estadística
Spanias statistiske sentralbyrå (Instituto Nacional de Estadística på spansk) er Spanias offisielle sentralbyrå for statistikk om demografi, økonomi og det spanske samfunnet. Byrået foretar en nasjonal folketelling hvert tiende år. Forrige folketelling fant sted i 2011.
Olbers’ paradoks
Olbers' paradoks er et paradoks innen kosmologien, som konstaterer at det ikke er like lyst overalt på himmelen, som den gjennomsnittlige stjernens lysstyrke. Nattens mørke motsier at universet er uendeligt gammelt og uendelig stort, hvis det var så ville natthimmelen være lys av stjerner. Den tyske legen og privatastronomen Heinrich Wilhelm Olbers var ikke først (1823) med å spørre hvorfor det er mørkt om natten, men han har likevel fått gi navn til gåten.
Michael Stewart
Robert Michael Maitland Stewart, baron Stewart av Fulham, (født 6. november 1906 i Bromley i London, død 13. mars 1990) var en britisk sosialdemokratisk politiker og sentralt medlem av Fabian Society. Han var blant annet utenriksminister i to omganger i Harold Wilsons første regjering.
Politisk løpebane
Han studerte filosofi ved St John's College, Oxford, hvor han tok en bachelorgrad i 1929. Stewart satt i Underhuset i perioden 1945–1979, først innvalgt fra Fulham East (til 1955), så fra Fulham (til 1974) og deretter fra Hammersmith-Fulham. Kort etter at han ble innvalgt første gang ble han juniorinnpisker, og fra 1947 til 1951 var han statssekretær i Krigsministeriet. Fra mai til oktober 1951 var han parlamentarisk sekretær i Forsyningsministeriet. Etter Labours valgnederlag i 1951 var Stewart Labours skyggeminister for utdannelse (1955–1959) og boligsaker og lokalstyre (1959–1964).
Da Harold Wilson ble statsminister i 1964 ble Stewart utnevnt til utdannelses- og forskningsminister. I januar 1965 ble han så utenriksminister. Han ble beskrevet av pressen som relativt ukjent, men var samtidig en godt kjent person innen Fabian Society.
I 1966 ble Stewart utnevnt til økonomiminister (Secretary of State for Economic Affairs). Fra 1966 til 1968 var han First Secretary of State. Han ble gjenutnevnt til utenriksminister i 1968, og hadde denne ministerposten frem til 1970. Som utenriksminister forsynte han bl.a. den nigerianske regjeringen med våpen for å knuse uavhengighetsbevegelsen i Biafra.
Stewart var leder for Labours delegasjon til Europarådet i juni 1970, og var sammen med George Brown president for Labours Europa-komité. Han var medlem av Europaparlamentet fra 1975 til 1976.
I 1964 ble Stewart medlem av Det kongelige råd. Han ble utnevnt til life peer og medlem av Overhuset som Baron Stewart of Fulham i juli 1979.
Araklı
Araklı er en by med 28 175 innbyggere (2017) i den tyrkiske provinsen Trabzon. Den ligger øst for Arsin og vest for Sürmene.
Eduardo Frei Ruiz-Tagle
Frei stilte i 2009 igjen til presidentvalg, som kandidat for sentrum-venstrekoalisjonen Concertación de Partidos por la Democracia (Samling av partier for demokratiet). I første valgomgang fikk Frei nest flest stemmer og gikk videre til andre valgomgang, som ble avholdet 17. januar 2010. Han møtte da sentrum-høyrekandidaten Sebastián Piñera. Resultater offentliggjort av Chiles valgkommisjon etter andre valgomgang ga Piñera 51,61 % av stemmene, med 48,38 % til Frei (99 % av stemmene opptalt). Allerede på bakgrunn av de foreløpige resultatene, basert på opptelling av 60 % av stemmene, innrømmet Frei nederlaget og gratulerte Piñera med valgseieren. Det er første gang siden overgangen til demokrati i 1990 at høyresiden vinner et presidentvalg i Chile.
Han er sønn av Eduardo Frei Montalva, president i Chile fra 1964 til 1970.
George Basil Hume
George Basil Hume (født 2. mars 1923 i Newcastle upon Tyne i England, død 17. juni 1999 i London) var en av Den katolske kirkes kardinaler. Han var erkebiskop av Westminster 1975–1999.
Sveinung
Sveinung er et norsk mannsnavn med opprinnelse i det norrøne navnet Sveinungr eller Svæinung R , som betyr «etterkommer av Svein». Navnet kan også være dannet som en kjæleform av Svein. Swening var en gammeldansk form av navnet, og Svening, Svenung og Swäning var gammelsvenske former.
George Basil Hume
Hume tilhørte Benediktinerne. Han deltok under annet vatikankonsil 1962–1965.
Sveinung
Sveinung har norsk navnedag 3. desember.
George Basil Hume
Hume ble kreert til kardinal i 1976 av pave Paul VI. Han deltok i konklavet august 1978 som valgte pave Johannes Paul I og konklavet oktober 1978 som valgte pave Johannes Paul II.
Episkopalgenealogi
Hans episkopalgenealogi er:
Sveinung
Kjente personer med navnet
Personene i listen er ordnet kronologisk etter fødselsår.
Orjol i resjka
Orjol i resjka (originaltittel: Орёл и решка) er en russisk film fra 1995, regissert av Georgij Danelija.
Handling
For å tjene penger før ekteskapet sitt tar en ung forlovet mann seg jobb som ingeniør ved en privat drevet borerigg helt nord i Russland. Men et brev fra en kamerat bringer snart den triste nyheten om at hans forlovede allerede har giftet seg med en annen mann.
Og i desperasjon sier den unge mannen opp den nye jobben sin, og flyr så snart han kan tilbake til Moskva - hvor han forsøker å få sin forlovede tilbake.
Hege Ludvigsen
Hege Ludvigsen (født 28. januar 1964) er en tidligere norsk fotballspiller som representerte Sprint-Jeløy. Hun har fire cupmesterskap (1985, 1986, 1987, 1988) og ett seriemesterskap (1986) med Sprint-Jeløy.
Hun spilte også 14 kamper for det norske landslaget.
Diadumenianus
Diadumenianus (født 14. september 208, død sommeren 218) var sønn av den romerske keiser Macrinus, og tjente sin far kortvarig som cæsar (mai 217-218) og som augustus (i 218).
Diadumenianus ble født den 14. september 208 eller, i henhold til Historia Augusta, den 19. september samme år ettersom han delte fødselsdag med keiser Antoninus Pius. Hans mor var keiserinne Nonia Celsa, skjønt svært lite er kjent om henne: hun er kun nevnt med navn av Historia Augusta. Diadumenianus ble født som Marcus Opellius Diadumenianus, men hans navn ble endret og lagt til Antoninus for å forsterke forbindelsen til familien til Marcus Aurelius slik som det også ble gjort med Caracalla.
Diadumenianus fikk liten tid til å nyte sin posisjon eller lære noe for de muligheter den ga ham da legionene i Syria gjorde opprør i mai 218 og erklærte Heliogabalus som hersker av Romerriket. Heliogabalus' tilhengere betraktet Macrinus som en illegitim sønn av Caracalla. Macrinus, som fortsatt bodde i Apamea i Syria, svarte med å heve sin sønn opp som medhersker med tittelen augustus. Etter at Macrinus gikk på et nederlag i det avgjørende slaget mot Elagabalus ved Antiokia ved Orontes den 8. juni, forsøkte Macrinus å flykte til Roma, men ble innhentet og drept. Det ble gjort forsøk på å få sendt Diadumenianus i sikkerhet til parterkongen Artabanes IV, men han ble raskt pågrepet på flukt i Zeugma og henrettet. Hans hode ble skåret av og gitt til Heliogabalus som trofé. Som vanlig i slike tilfeller fulgte en utrenskning av hans minne, damnatio memoriae.
Bastionen
Bastionen er supporterklubben til fotballklubben Lyn som per 2022 befinner seg i 3. divisjon. Den ble stiftet høsten 1992 og tok navnet Bastionen i 1993, etter å først ha kalt seg Lyn Supporter Clubb. Den noe spesielle skrivemåten av navnet «Clubb» skyldes at initialene ville blitt LSK (som gir assosiasjoner til Lillestrøm SK) hvis man hadde skrevet «Klubb» og man ville unngå å bli for «engelske» i skrivemåten, derfor ble det heller ikke skrevet med én «b».
Bastionen hadde i 2007 i underkant av 2000 betalende medlemmer og var en av landets største supporterklubber. Lyn har i nyere tid blitt hetset for å ha få supportere på kampene, men dette har statistikken motbevist og Bastionen har selv latterliggjort dette ved å sammarbeide med en av Norges største rappegrupper gjennom tidene med Klovner i Kamp om å lage sangen "20.000 tomme seter" til cupfinalen mot Brann i 2004. Sangen ble i ettertid revidert på grunn av grafisk innhold. De fleste medlemmene av Bastionen er oppvokst på vestkanten i Oslo. Bastionen har tidligere hatt Cafè Abel, Horgan's, Paddy's og Highbury Pub som tilholdssted før og etter kamp. I dag holder Bastionen til på Store stå i Thereses gate 51 (Oslo).
Bastionen Tifo er Bastionens tifogruppe og er av de fleste regnet for å være i det absolutte toppsjiktet når det gjelder tifo og vant «Sølvblusset» (2.-plass) i 2003, 2004 og 2005, samt "Gullblusset" i 2006 som er Norsk Supporterallianses pris for beste tifo.
"Søner af Christiania", SAC, er en uavhengig supportergruppe, såkalte Ultras, som er med på å bedre stemningen på Lyn-kamper.
Det har også kommet en ny generasjon supportere kalt 1896. Denne grupperingen er også en uavhengig supportergruppe, også såkalte ultras.
The Illustrious Prince
The Illustrious Prince er en amerikansk stumfilm fra 1919, regissert av William Worthington.
Handling
Den japanske prinsen Maiyo befinner seg i London for å hevne dødsfallet til faren sin som flere år tidligere haadde begått Hara-Kiri fordi han var blitt økonomisk ødelagt på grunn av en engelsk svindler. Prinsen advarer sin venn, hertugen av Devenham, om at greven de la Mar planlegger å forføre hertugens kjedelige amerikanske kone. Han blir deretter fortalt av tjeneren Soto at greven faktisk var den samme mannen som hadde ødelagt så mye for faren hans.
I løpet av en tåkete natt blir greven, som planlegger å stikke av sammen med hertuginnen, drept i en taxi med det samme sverdet som prinsens far hadde brukt til å drepe seg selv. Selv om den amerikanske søsteren til hertugen, Penelope Morse - som er forelsket i prinsen - trygler ham om å reise før han blir arrestert, ønsker han ikke utføre en så feig handling. Etter at Soto tilstår at han myrdet greven, fordi han forurettet datteren sin for mange år siden, blir prinsen endelig løslatt.
Øverstkommanderende
En øverstkommanderende er en person som har øverste kommando over militære styrker i et bestemt område eller en stat. I praktisk betydning beskriver begrepet den militære myndighet som tilligger statssjefen i en nasjonalstat. Den øverstkommanderende behøver ofte ikke å være eller tidligere ha vært offiser eller å ha tjenestegjort i militæret, og det er på denne måten at sivil kontroll over militæret blir virkeliggjort. Sivil kontroll over militæret er et krav for NATO-medlemskap.
Vervet som øverstkommanderende tilfaller vanligvis statssjefen, selv om den reelle utøvende myndighet innehas av en separat regjeringssjef. I monarkier er monarken øverstkommanderende, mens i republikker er presidenten øverstkommanderende. I kolonier er ofte koloniguvernøren utnevnt til øverstkommanderende over militære styrker i kolonien.
Under den nasjonale øverstkommanderende utnevnes ofte forskjellige regionale øverstkommanderende. For eksempel hadde Royal Navy ved begynnelsen på andre verdenskrig ni forskjellige øverstkommanderende, fra Øverstkommanderende Portsmouth (Commander-in-Chief Portsmouth) til Øverstkommanderende Kina (Commander-in-Chief China Station). Slike lokale øverstkommanderende har vanligvis full avgjørelsesmyndighet.
NATO har også etablert flere øverstkommanderende, for eksempel Øverstkommanderende Allierte styrker Nord (Commander-in-Chief Allied Forces North) og Øverstkommanderende Øst-Atlanteren (Commander-in-Chief East Atlantic).
Rognan stasjon
Rognan stasjon (pitesamisk: Råggno) på Nordlandsbanen i Saltdal kommune ble åpnet i 1958 da Nordlandsbanen åpnet til Fauske.
Rognan er endestasjon for lokaltogene fra Bodø
VM i taekwondo 1989
VM i taekwondo 1989 (verdensmesterskapet i taekwondo) ble arrangert i Seoul i Sør-Korea i 1989.
Milano–Torino 2023
Milano–Torino 2023 var et endags sykkelritt i Italia. Rittet var for mannlige, profesjonelle syklister, og var en del av UCI ProSeries 2023.
Rittet ble vunnet av Arvid De Kleijn.
Golofa solisi
Golofa solisi er en bille som hører til gruppen hornbiller (Dynastinae) i gruppen skarabider (Scarabaeoidea).
Utseende
En middelsstor til stor, rødbrun hornbille. Hannen har et langt, krumt horn på hodet og et kraftig, oppoverrettet horn med avrundet spiss på pronotum. Pronotum er svart langs ytterkantene, og hornene er svarte.
Levevis
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.
Utbredelse
Arten er beskrevet fra Costa Rica.
Arsin (Trabzon)
Arsin er en by med 47 191 innbyggere (2017) i den tyrkiske provinsen Trabzon. Den ligger øst for Yomra og vest for Araklı.
Faresymboler
Advarselssetninger
Farlige kjemikalier skal også merkes med spesielle advarselssetninger i tillegg til faresymbolene. Det finnes to typer slike advarselssetninger: såkalte risikosetninger eller faresetninger som beskriver farene ved kjemikaliet, og såkalte sikkerhetssetninger som beskriver hvordan det kjemiske produktet skal håndteres på en forsvarlig måte.
Parallelle symboler
Fram mot 2015 innføres et nytt globalt system for merking av farlige kjemikalier i EU/EØS. I denne perioden vil to ulike sett med faresymboler brukes parallelt.
Nye faresymboler fra 2012
I 2010 kom nye faresymboler (piktogrammer) i henhold til EUs forordning om klassifisering, merking og emballering av stoffer og stoffblandinger (CLP). I Norge ble dette regelverket innført i 2012. Den nye forordningen bygger på den internasjonale standarden Globalt Harmonisert System for klassifisering og merking av kjemikalier (GHS).
Disse symbolene skal brukes sammen med varselordene «fare» eller «advarsel» for å gradere faren knyttet til de ulike symbolene.
Faresymboler som gjelder fram til juni 2015
Faresymbolene er angitt i Forskrift om klassifisering, merking mv. av farlige kjemikalier ("klass/merk-forskriften"). De europeiske faresymbolene for kjemikalier er definert i tillegg II til Direktiv 67/548/EEC (EUs stoffdirektiv).
De er oppdelt i 3 grupper:
Fritt vilt II
Fritt Vilt II er en norsk skrekkfilm fra 2008. Dette er oppfølgeren til Fritt vilt fra 2006, Fritt vilt II starter der nr 1 sluttet.
Vinteren 2006 møtte fire ungdommer en brutal død i Jotunheimen. Kun en ung kvinne overlevde. Nedkjølt og svak kjemper Jannicke seg tilbake til sivilisasjonen. På det lokale lille sykehuset i Otta aner personalet fred og ingen fare. Men så blir den blodige og forslåtte unge kvinnen brakt inn. Litt senere våkner Jannicke til liv i sykesengen. Film to går direkte inn i handlingen der hvor film 1 slutter, forteller produsenten, og lover en enda mer actionfylt film enn forgjengeren.
Handling
Jannicke er den eneste overlevende etter massakren i den forrige filmen, blir funnet i Jotunheimen og brakt til et sykehus i Otta. Hun får god omsorg, men er fremdeles veldig traumatisert etter alle prøvelsene hun har gått gjennom. På sykehuset snakker hun med politiet, og informerer dem hvor alle likene befinner seg - inkludert liket av den morderiske fjell-mannen som hadde drept alle vennene hennes. Jannicke snakker også med og blir venn med en ung gutt, Daniel, som også er pasient ved det samme sykehuset.
Politiet oppdager snart flere lik i sprekken som Jannicke hadde beskrevet, og en av dem er liket av fjell-mannen - som tilsynelatende er død. Politiet frakter alle likene tilbake til sykehuset for obduksjon. Den vennlig legen Camilla informerer Jannicke om dette, og Jannicke angriper fjellmannens tilsynelatende døde kropp før hun blir stoppet av personalet ved sykehuset. Samtidig som en sykepleier katalogiserer fjellmannens klær, begynner mannen å røre på seg. Personalet jobber febrilsk for å gjenopplive mannen, og når Jannicke hører om dette er hun desperat etter å stoppe dem. Legene gjenoppliver fjellmannen, som ser ut til å ha vært i koma. Men en tid senere våkner han, og myrder en politimann som har blitt satt til å vokte på ham.